CELEX: 62009TN0457
Language: et
Date: 2009-11-13 00:00:00
Title: Kohtuasi T-457/09: 13. novembril 2009 . aastal esitatud hagi — Westfälisch-Lippischer Sparkassen- und Giroverband versus komisjon

16.1.2010   
            
            
               ET
            
            
               Euroopa Liidu Teataja
            
            
               C 11/35
            
         13. novembril 2009. aastal esitatud hagi — Westfälisch-Lippischer Sparkassen- und Giroverband versus komisjon
   (Kohtuasi T-457/09)
   2010/C 11/66
   Kohtumenetluse keel: saksa
   
      Pooled
   
   
      Hageja: Westfälisch-Lippischer Sparkassen- und Giroverband (Münster, Saksamaa) (esindajad: rechtsanwalt A. Rosenfeld ja rechtsanwalt I. Liebach)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada komisjoni 12. mai 2009. aasta otsus riigiabi C-43/08 (ex N 390/08) kohta, mida Saksamaa andis ettevõtja WestLB AG ümberkorraldamiseks (teatavaks tehtud numbri K(2009) 3900 all);
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja vaidlustab komisjoni 12. mai 2009. aasta otsuse riigiabi C-43/08 (ex N 390/08) kohta, mida Saksamaa andis ettevõtja WestLB AG ümberkorraldamiseks (teatavaks tehtud numbri K(2009) 3900 all). Nimetatud otsuses kinnitas komisjon, et talle teatatud 5 miljardi euro suuruse tagatise näol antav abi, välja arvatud teatavad tingimused, on ühisturuga kokkusobimatu.
   Hageja, kellele kuulub osalus WestLB AG-s, esitab oma tühistamishagi põhjenduseks järgmised väited:
   
               —
            
            
               EÜ artiklis 219 sätestatud kollegiaalsuse põhimõtte rikkumine sellega, et komisjon ei teinud otsust objektiivselt pädeva organina vaid konkurentsivoliniku isikus;
            
         
               —
            
            
               EÜ artikli 87 lõike 1 rikkumine sellega, et konkurentsimoonutusi põhjustavaid asjaolusid ei ole üldse tõendatud;
            
         
               —
            
            
               EÜ artikli 87 lõike 3 punktis b toodud teist eeldust on valesti kohaldatud, mis väljendub selles, et tehtud otsus eirab nii fakte kui ka selle sätte normatiivset sisu, ei ole tehtud kohustuslikku huvide kaalumise ja proportsionaalsuse testi, otsuses on mitmeid otsustus- ja hindamisvigu ning selles seatakse ebaproportsionaalsed tingimused;
            
         
               —
            
            
               proportsionaalsuse põhimõtte rikkumine;
            
         
               —
            
            
               võrdse kohtlemise kohustuse rikkumine sellega, et otsuses koheldakse WestLB AG-d ja tema aktsionäre põhjendamatult ebavõrdselt võrreldes nende otsustega, mis on vastu võetud enne käesolevat majanduskriisi ja selle kriisi ajal;
            
         
               —
            
            
               EÜ artikli 295 rikkumine sellega, et tingimus loobuda praeguse ajani kestnud omanikustaatusest kahjustab WestLB AG aktsionäride omandiõigust, mille Saksamaa tagab ja mida ta kaitseb;
            
         
               —
            
            
               määruse (EÜ) nr 659/1999 (1) artikli 7 lõike 4 rikkumine, kuna selles sättes ei ole piisavalt täpset volitusnormi niisuguseks sekkumiseks;
            
         
               —
            
            
               EÜ artiklis 253 ettenähtud põhjendamiskohustuse rikkumine.
            
         
      (1)  Nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ [artikli 88] kohaldamiseks (EÜT L 83, lk 1; ELT eriväljaanne 08/01, lk 339).